**О Т Ч Е Т**

**ЗА ДЕЙНОСТТА НА НЧ „ИЗГРЕВ 1926 г. – БЕЛИ ОСЪМ”**

**ЗА 2018 ГОД**

Съгласно закона за Народните читалища всяко читалище до края на м.

 Март трябва да отчете своята дейност на общо събрание на членовете си.

Въпреки обективните трудности ръководството на читалището отчита една добра и успешна година .Отново затвърдихме позициите си както на местно ниво така и на национално.Успешно продължихме работата за утвърждаване на читалище „Изгрев” като едно от водещите в Община Троян.Успешно работихме и по установяване и придобиване на собственост на сградата в която се помещава читалището. За съжаление процеса не е финализиран поради финансови причини

.

През 2018 год. отбелязваме седем години на проекта „Глобални библиотеки”.За това време успяхме да привлечем по-вече читатели и посетители на библиотеката. Помогнахме на много предимно възрастни хора да придобият умения за работа с компютър, дадохме им възможност да ползват съвременните технологии за контакт със своите близки,извършваме копирни и други компютърни услуги.Редовно поддържаме страницата ни във Фейсбук със информация за събития,тематични материали, снимки и др. и се радваме на достатъчно одобрения за нашите инициативи.

Традиционно няма да се спирам на всички мероприятия и инициативи които сме провели през миналата година. – Бабин ден, , Баба Марта, именни дни, радостта на децата от срещата с Дядо Коледа, новогодишен празник и др По много поводи сме имали възможност да ги коментираме и сме правили оценка както на въздействието върху жителите и гостите на селото , така и приноса на читалището за запазване и развитие на традиционната българска култура..Ще коментирам празника на самодееца 1-ви Март, защото за първи път заложихме не на консуматорското му проявление а на патриотичното, на духовното изживяване. Самодейците и приятели на читалището посетихме Музея на занаятите в гр. Троян, запознахме се с представените експозиции и съпреживяхме неповторими емоции, че по някакъв начин и нашата дейност е част от културно историческото наследство на балканджията..

През 2018 год. продължихме традицията за националния празник 3 Март и на 2-ри Юни – Деня на Ботев заедно с кметството и клуба на пенсионера, да поднасяме венци и цветя на паметника на Стоян Българенчето- Ботев четник, и да участваме в тържествата с които отдаваме почит на загиналите за нашата свобода.

В тях се включиха и ученици и младежи от Бели Осъм с рецитал и почетен караул- потвърждение на последователната политика която читалището провежда за привличане на млади хора.

За трети път тази година организирахме летен празник включващ празника на билките - Еньов ден и Петров ден празник, който в нашия бит се свързва с овцевъдствотоНа чаша билков чай, парче вкусна баница прясно сирене, „бял мъж” и др. Всеки бе добре дошъл и минавайки под венеца направен от 71 вида билки се зареди със настроение.Амбицията на ръководството е този празник да бъде популяризиран , да се превърне в традиция и да стане ежегоден.

Със своя програма както всяка година, така и тази вокалната група гостува и на общоселските празници в села от общината. Първо през м.Юни участвахме в с. Черни Осъм на празника „Чукан боб с коприва и хоро се извива”а през есента пяхме на празника на картофа в с. Чифлик.Групата взе участие и в традиционния национален събор на тракийската песен „Богородична стъпка” в гр. Стара Загора.През лятото групата направи и първия си професионален запис на песента „Жживата история”- хим на гр. Троян включена в албума „песни за Троян” издаден по повод 150 годишнината на града.

Месец Септември както винаги – празник на сливата Масово тридневно участие: откриване на фестивала с химна,участие в дефилето изваряване и дегустация на традиционния мармалад и сливова ракия.запазена марка на самодейците от бели Осъм.

През 2018 год . продължи утвърдената вече практика да се изработват табла, витрини и тематични експозиции свързани с годишнини на писатели, поети, бележити българи , за 24 Май, за деня на народните будители и др.Проведохме две срещи с Христо Борисов – писател, краевед, наш съселянин, автор на книги свързани с историята на Троян.Библиотеката се обогати с нови книги от проведената дарителска кампания , която ще продължи и през настоящата година.

Относно финансовото състояние на читалището – през 2018 год сме получили общо 13935 лв в т.ч. 13423 лв. държавна субсидия

 20 лв. до финансиране от Община Троян

 492 лв. собствени приходи –чл.внос, наем помещения и спонсорство

Към читалището работят 1,5 заети лица като държавна отговорност, затова и по-голяма част от разходите са за РЗ и осигуровки .Други разходи са за ел. енергия, такси и административни услуги и за съжаление едва 45 лв.за нови книги а има голям интерес към произведения на съвременни автори.

.

Всичко това не бихме могли да реализираме и осъществим без подкрепата на спомоществователи и приятели на читалището, без всеотдайния труд на самодейците и подкрепата от техните семейства.В тази поредица значимо място заема Община Троян . Благодарим на кмета г-жа Михайлова, на всички затова че ни повярваха и безрезервно ни подкрепяха морално и материално.Имаме подкрепата и на кметството в Бели Осъм.

През новата 2019 год. си поставяме нови по-амбициозни задачи.Да затвърдим авторитета на НЧ „Изгрев 1926 г” като културна институция и средище на нови изяви, като място на обществена и творческа дейност.Да се опитаме да възобновим и възстановим някои от дейностите, които по една или друга причина сме прекъснали.Да продължаваме да привличаме млади хора,Но преди всичко да успеем да ремонтираме и възстановим външната западна стена на читалищната сграда, за да може да се използва сцената и покрива над залата за репетиции , която се използва и за провеждане на избори.

 Секретар на читалищното н астоятелство:………………….

 /Донка Банковска/